**Nr...........................**

**APROB,**

**Pentru Prof. Univ. Dr. Alexandru RAFILA, Ministrul Sănătății,**

**semnează Conf. Univ. Dr. Adriana PISTOL, Secretar de Stat**

**Referat de aprobare**

a proiectului de ordin privind măsurile pentru aplicarea REGULAMENTULui (UE) 2022/1616 AL COMISIEI din 15 septembrie 2022 privind materialele și obiectele din plastic reciclat destinate să vină în contact cu produse alimentare, și de abrogare a Regulamentului (CE) nr. 282/2008.

Prezentul referat de aprobare se referă la motivele care au stat la baza elaborarii proiectului de Ordin privind măsurile pentru aplicarea REGULAMENTULui (UE) 2022/1616 AL COMISIEI din 15 septembrie 2022 privind materialele și obiectele din plastic reciclat destinate să vină în contact cu produse alimentare, și de abrogare a Regulamentului (CE) nr. 282/2008. Metodologia prevazuta în Anexa la ordin reprezintă practic instrumentul care stă la baza aplicării regulamentului.

La data de 20.09.2022 a fost publicat în Jurnalul Oficial REGULAMENTUL (UE) 2022/1616 AL COMISIEI din 15 septembrie 2022 privind materialele și obiectele din plastic reciclat destinate să vină în contact cu produse alimentare, și de abrogare a Regulamentului (CE) nr. 282/2008. Regulamentul intră în vigoare în a douăzecea zi de la data publicării în *Jurnalul Oficial al Uniunii Europene.*

În Regulament sunt descrise proceduri aplicabile sistemului de reciclare, tehnologiei noi, procesului individual de reciclare și instalației de decontaminare. În baza normelor descrise în Regulamentul 2022/1616, autoritatea competentă primește notificări/cereri, verifică și/sau avizează documentația depusă de operatori, avizează tehnologii noi și procese individuale de reciclare și efectuează control și audituri ale instalațiilor. Toate aceste proceduri au termene clare.

### Avand în vedere complexitatea procedurilor descrise apare necesară crearea cadrului legislativ care să asigure implementarea prevederilor Regulamentului 2022/1616 AL COMISIEI din 15 septembrie 2022 privind materialele și obiectele din plastic reciclat destinate să vină în contact cu produse alimentare, și de abrogare a Regulamentului (CE) nr. 282/2008 urmărindu-se fluxul primire solicitare/evaluare documentatie/ avizare/ audit/control a proceselor, tehnologiilor,

### instalațiilor. De asemenea, este necesară desemnarea instituțiilor responsabile de primirea solicitărilor, website-ul care va gazdui toate informațiile legate de aplicarea acestui Regulament.

În ceea ce privește activitatea de audit, este necesar să se respecte prevederile art. 14 din REGULAMENTUL (UE) 2017/625 AL PARLAMENTULUI EUROPEAN ȘI AL CONSILIULUI din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului

În consecință, având în vedere faptul că autoritata competentă în România pentru materialele și obiectele care vin în contact cu alimentele este Ministerul Sănătății, și ținând seama de importanța creării cadrului juridic necesar descris anterior, se constată necesitatea elaborării prezentului proiect de act normativ.

### În baza motivelor invocate mai sus, vă rugăm să aprobați emiterea Ordinului privind măsurile pentru aplicarea REGULAMENTULUI (UE) 2022/1616 AL COMISIEI EUROPENE din 15 septembrie 2022 privind materialele și obiectele din plastic reciclat destinate să vină în contact cu produse alimentare, și de abrogare a Regulamentului (CE) nr. 282/2008.

**Director General,**

**Dr. Amalia Șerban**